open-index/open-wikipedia-markdown huggingface dataset:
Eric Wilkman

**Eric Alruni Wilkman** (30. heinäkuuta 1892 Helsinki – 22. heinäkuuta 1973) oli suomalainen oopperalaulaja (tenori) ja näyttelijä.

Eric Wilkmanin vanhemmat olivat Karl Fredrik Wilkman ja ruotsalaissyntyinen Erika Sipilä. Hän opiskeli Ruotsalaisessa kauppakorkeakoulussa ja toimi sitten liikemiehenä Pietarissa. Wilkman joutui lähtemään Venäjältä vallankumouksen jälkeen. Hän opiskeli laulua Italiassa 1919–1922 ja Pariisissa 1926, 1927 ja 1929. Wilkman oli oopperalaulajana Suomalaisessa oopperassa 1923-1925 ja 1942 ja Helsingin Ruotsalaisessa teatterissa 1925-1930.

Wilkman muutti Ruotsiin vuonna 1930 ja hänestä tuli Ruotsin kansalainen 1936. Hän työskenteli Tukholman Odeon-operetissa 1931–1933 ja esiintyi eri teatterissa Tukholmassa, Malmössä, Oslossa, Trondheimissa ja Helsingissä. Hän kiersi 1930-luvulla esiintymässä ruotsalaisissa kansanpuistoissa ja Ruotsin maaseudulla. Vuosina 1936–1939 Wilkman työskenteli Göteborgin Lyriska Teaterissa ja talvisodan aikana hän oli työssä Suomen Göteborgin konsulaatissa. Sodan jälkeen Wilkman jatkoi kiertueilla ja esiintyi Suomen Sotainvalidien veljesliiton ja Suomen Punaisen Ristin hyväksi järjestetyissä hyväntekeväisyyskonserteissa. Wilkman teki 1929–1934 28 levytystä muun muassa Gösta Jonssonin ja tämän orkesterin kanssa.

Eric Wilkman on haudattu Hietaniemen vanhalle hautausmaalle Helsinkiin.

## Lähteet

## Aiheesta muualla
* Eric Alruni Wilkman Suomen kansallisoopperan ja -baletin esitystietokanta Encoressa
Karl Julius Amandus Grönholm

**Karl (Carl, Kaarle) Julius Amandus Grönholm** (24. toukokuuta 1812 Pori – 14. syyskuuta 1894 Turku) oli suomalainen juristi, virkamies ja Tammikuun valiokunnan jäsen. 

Grönholmin vanhemmat olivat pormestari, kollegiasessori Carl Grönholm Carlsson ja Kristina Magdalena Avellan ja puoliso vuodesta 1848  Elisabet Fredrika Grönholm (k. 1899). Grönholm tuli ylioppilaaksi 1830 ja suoritti tuomarintutkinnon 1836, varatuomarin arvon hän sai 1838. Grönholm oli Turun hovioikeuden  ylimääräinen notaari vuodesta 1837 ja Ala-Satakunnan tuomiokunnan vt. tuomari 1840–1845. Turun raastuvanoikeuden notaariksi hän tuli 1847 ja oikeusraatimieheksi 1848. Hän oli samalla hallioikeuden puheenjohtaja 1852 ja oikeuspormestari 1860. Grönholm sai hovioikeudenasessorin arvonimen 1869. Hän oli porvarissäädyn valitsema Tammikuun valiokunnan jäsen 1862.

## Lähteet
Casterman

**Casterman** on vuonna 1777 perustettu belgialainen kustantamo, joka on erikoistunut sarjakuviin sekä lasten ja nuorten kirjallisuuteen. Sen päätoimipaikat ovat Brysselissä ja Pariisissa. Casterman on nykyisin ranskalaisen Gallimard-kustantamon emoyhtiö Madrigall Groupin omistuksessa.

Castermanin tunnetuimmat julkaisut ovat Tintti ja Martine. Lisäksi Casterman julkaisee nuorisokirjallisuutta, sarjakuvaklassikkojen sarjaa (mm. Alix ja Corto Maltese) sekä kokeellisempia sarjakuvia.

## Lähteet
Marco Ganna

**Marco Ganna** (s. 14. joulukuuta 1961 Verbania, Verbano-Cusio-Ossola) on italialainen ratameloja. Hän kilpaili Los Angelesin kesäolympialaisissa 1984, joissa Italia karsiutui 1&nbsp;000 metrin kajakkinelosessa alkuerissä. Joukkueeseen kuuluivat Gannan lisäksi Gennaro Cirillo, Vincenzo Damiata ja Francesco Mandragona.

Ganna on pituudeltaan 184-senttimetrinen ja painaa 85 kilogrammaa. Hänen poikansa Filippo on ratapyöräilijä ja maantiepyöräilijä.

## Lähteet
MKT-tehtaat

**MKT-tehtaat Oy** (1960-luvulle asti **Maanviljelyskonetehdas Oy**) oli Helsingin Ylä-Malmilla vuosina 1916–1989 toiminut, miltei koko ajan Hankkijalle kuulunut maatalous- ja meijerikoneita valmistanut tehdas. Siitä on jäljellä Tilketorin korttelissa sijaitseva, arkkitehti Erkki Huttusen piirtämä ja vuonna 1937 valmistunut valkoinen konttorirakennus, joka on kunnostettu vuokra-asunnoiksi. Myös entinen pajarakennus ja savupiippu ovat säilyneet, ja alueen nimistössä on muistumia maatalouskoneista, kuten Traktoritie, Puimuripuisto ja Viskurikuja. Alue sijaitsee Malmin rautatieaseman lounaispuolella.

## Historiaa
MKT juontaa juurensa vuonna 1916 Helsingin maalaiskunnan Malmille perustettuun yritykseen Oy Maskinfabrik Ab, jonka kiinteistön Hankkija osti 1918 ja aloitti siinä yrityksen nimeltä Hankkijan Konepajat Oy. Pari vuotta myöhemmin nimeksi otettiin Maanviljelyskonetehdas Oy, josta syntyi lyhenne MKT. Hankkija oli alkanut keskittää muitakin toimintojaan pääradan varteen Mailmille ja Tapanilaan, ja myös Maanviljelyskonetehdasta uudistettiin ja laajennettiin arkkitehti Erkki Huttusen suunnittelemilla funkistyylisillä uudisrakennuksilla, jotka valmistuivat 1937. 

Aluksi tehdas valmisti maanmuokkauskoneita ja ESA-puimakoneita. 1950-luvulla MKT-tehtaista tuli juustonvalmistuksessa tarvittavien koneiden valmistaja, jonka laitteistoja vietiin 1960-luvulta alkaen myös muihin Euroopan maihin. Valikoima laajeni maatiloilta tapahtuvan maidonkeräilyn laitteisiin, kuten tilatankkeihin ja maitoautoihin, ja markkina-alue Neuvostoliiton bilateraalikauppaan ja myös Yhdysvaltoihin.

Malmin Kuralaksi kutsuttu tehdasalue oli laajuudeltaan noin seitsemän hehtaaria, ja tehtaiden lisäksi kokonaisuuteen kuului oma ammattikoulu ja työsuhdeasuntoja. Tehdas työllisti suurimmillaan 1970-luvulla lähes 500 ihmistä. Kuralan alueella toimivat myös Hankkijan ja Agroksen varastot, Kuusakosken metallisulatto ja Riihimäen lautatarha. Alueelle johti yritysten omistama pistoraide läheiseltä Malmin asemalta. 

Vuonna 1987 Hankkija myi osake-enemmistön MKT:stä Oy Hackman Ab:lle, mutta jäi vähemmistöomistajaksi. Päätettiin keskittyä juustonvalmistuslaitteisiin yhtiönimellä Hackman-MKT Oy. Vuonna 1989 ostettiin hollantilaisyritys Tebel ja muodostettiin yhtiö Tebel-MKT, josta Hackman myi 1994 oman osuutensa ruotsalaiselle Tetra Pakille. Samana vuonna tuotanto siirrettiin Malmilta Järvenpäähän. Tällä välin Hankkija oli muuttunut Noveraksi, joka teki konkurssin 1992. MKT:n perinteitä jatkanut yritys toimi nimellä Tetra Pak Tebel vuoteen 1999 asti. 2000-luvulla entiset suomalaistyöntekijät perustivat juustolalaitteita valmistamaan MKT–Steel Oy:n, jonka toiminta loppui 2013. Nykyisin MKT-tuotemerkki on High Metal Oy:llä, joka harjoittaa juustolalaitteiden liiketoimintaa tuotemerkillä MKT Dairy.

## Lähteet

## Kirjallisuutta
*Pessi, Väinö: *MKT-tehtaat Oy 1918–1967.* 1967.
*Konkola, Raija-Liisa (toim.): *Suomalaisia maidonjalostuskoneita maailmalla: MKT:n 100-vuotias tarina.* MKT-Perinneyhdistys ry 2019. .
## Aiheesta muualla
*Scan-Foton ilmakuva tehdasalueesta vuodelta 1983, Helsingin kaupunginmuseo.
Semovente da 90/53

**Semovente da 90/53** oli toisen maailmansodan aikana valmistettu italialainen rynnäkkötykki. Sen pääase oli 90/53-tykki ja se oli rakennettu M14/41-panssarivaunun pohjalle. Vaunun tykki oli suorituskyvyltään hyvä, mutta itse vaunu kärsi useista ongelmista.  Vaunuja valmistettiin vain 30 kappaletta ja ne menetettiin Sisiliassa vuonna 1943. Niiden merkitys taistelujen kannalta jäi vähäiseksi.

## Suunnittelu ja piirteet

Semovente da 90/53:n kehitystyö aloitettiin vuonna 1941. Sen pohjana toimi italialainen keskiraskas panssarivaunu M14/41. Saman vaunun pohjalta rakennettiin Semovente da 75/18-rynnäkkötykkejä, mutta Semovente da 90/53 sai pääaseekseen tehokkaamman 90/53- ilma- ja panssarintorjuntatykin. Ominaisuuksiltaan tykki vastasi saksalaista 88&nbsp;mm Flak 18/36-tykkiä. 90/53 oli kuitenkin huomattavan painava ja suurikokoinen. Vaunu vaatikin perusteellisia uudistuksia. Vaunun moottori siirrettiin sen keskiosaan. Sen vieressä istui ajaja toisella puolellaan yksi tykin miehistöstä. Vaunun kaksi muuta miehistön jäsentä istuivat vaunun takaosassa. Vaunun takaosassa oli myös itse tykki. Tykki kääntyi sivusuunnassa 90° ja pystysuunnassa -5/+24°. Tykin suojana oli edestä 15&nbsp;mmn sivuilta 9&nbsp;mm ja päältä 6&nbsp;mm paksu panssarilevy. Tykillä oli kahdeksan ammusta, joista kukin painoin 10&nbsp;kg. Vaunun mukana muissa osissa oli vielä 26 ammusta ja 40 ammusta saatettiin tuoda L6/40-panssarivaunusta rakennetulla kuljetusvaunulla, jolla kulkivat myös vaunun muu miehistö. 

Tykin suorituskykyä pidettiin hyvänä. Sen tulinopeus oli 12 laukausta minuutissa ja ammuksen lähtönopeus 758 m/s. Tykin kantama oli 2&nbsp;000&nbsp;m. Panssaria läpäisevän ammuksen panssarinläpäisy oli 500 metrin etäisyydellä 140&nbsp;mm ja 1&nbsp;000 metrin etäisyydeltä 120&nbsp;mm. Itse vaunu kärsi kuitenkin suorituskykynsä puolesta useista ongelmista. Vaunun huippunopeus oli vain 25&nbsp;km/h tiellä ja 10&nbsp;km/h maastossa. Toimintasäde oli 150&nbsp;km tiellä ja 90&nbsp;km maastossa. Paino rasitti vaunun jousitusta, joka yhdessä muiden mekaanisten osien kanssa oli altis rikkoutumisille. 

## Käyttö
Vuosien 1941 ja 1942 välillä Semovente da 90/53-vaunuja rakennettiin yhteensä 30 kappaletta. Vaunujen oli alun perin tarkoitus päätyä Itärintamalle, mutta lopulta suurin osa lähetettiin Sisiliaan. Siliassa tarvittiin kipeästi puolustajia Italian menetettyä huomattavan osan panssarivaunuistaan Pohjois-Afrikassa. Sisiliassa vuonna 1942 muodostetun X Raggruppamento Controcarron kalustossa oli 26 Semovente da 90/53-vaunua. Kaikki niistä menetettiin taisteluissa elokuuhun 1943 mennessä ja niiden merkitys jäi hyvin pieneksi. Yksi amerikkalaisten Sisiliassa valtaama vaunu päätyi Aberdeeniin Yhdysvaltojen Marylandissa, jossa sitä säilytetään edelleen.

## Lähteet
Memories of Murder

**Memories of Murder** () on vuonna 2003 ensi-iltansa saanut eteläkorealainen rikosdraamaelokuva, jonka on ohjannut Bong Joon-ho sekä tähdittänyt Song Kang-ho ja Kim Sang-kyung. Elokuva perustuu löyhästi Korean ensimmäisiin sarjamurhiin, jotka tapahtuivat vuosina 1986–1991 Hwaseongissa, Gyeonggin maakunnassa.

*Memories of Murder* oli Bong Joon-hon toinen kokopitkä elokuva, ensimmäisen olleen vuoden 2000 *[[Barking Dogs Never Bite]]*. Elokuva perustuu samaa tapausta käsittelevään Kim Kwang-rimin näytelmään *Nal boyeo waro* (*Come to See Me*), jonka ovat sovittaneet käsikirjoitukseksi Bong Joon-ho ja Shim Sung-bo. Elokuva on saanut ylistystä sen tunnelmasta, kuvauksesta, leikkauksesta, musiikeista, Song Kang-hon roolisuorituksesta sekä Bong Joon-hon ohjauksesta ja käsikirjoituksesta. Elokuva on saanut yhteensä kolmekymmentä palkintoa, ja sitä pidetään yleisesti yhtenä kaikkien aikojen parhaimmista eteläkorealaisista elokuvista.

## Näyttelijät

## Lähteet

## Aiheesta muualla
*
Rafetus

**Rafetus** on pehmeäkilpikonnien heimoon kuuluva kilpikonnasuku. Se sisältää kaksi elossa olevaa lajia, jotka aiemmin luettiin sukuun *[[Trionyx]]*. Lajit ovat maantieteellisesti eristyneet, ja ne ovat molemmat uhanalaisia: erittäin uhanalainen *[[Rafetus euphraticus]]* elää Lähi-idässä, kun taas äärimmäisen uhanalainen *[[Rafetus swinhoei]]* elää Kiinassa ja Vietnamissa. Jälkimmäinen luetaan toisinaan omaan sukuunsa *Oscaria*. Lisäksi suvusta tunnetaan yksi sukupuuttoon kuollut laji, *[[Rafetus bohemicus]]*, jonka mioseenilta peräisin olevia fossiileja on löydetty Tšekistä. Nykyisistä pehmeäkilpikonnista *Rafetus* on lähintä sukua pohjoisamerikkalaiselle *[[Apalone]]*-suvulle, ja sukujen katsotaan toisinaan muodostavan yhdessä Apalonina-alatribuksen.

## Lajit
* †*[[Rafetus bohemicus]]*
* *[[Rafetus euphraticus]]*
* *[[Rafetus swinhoei]]*

## Lähteet
Star Wars Kids - Galaxy of Adventures

**Star Wars Kids - Galaxy of Adventures** (tai vain *Galaxy of Adventures*, Suomessa tunnettu myös nimellä *Star Wars Kids - Seikkailujen Galaksi*) on vuosina 2019-2020 julkaistu animoitu nettisarja, joka perustuu George Lucasin luomaan *[[Tähtien sota]]* -maailmaan. Sarjan jaksot ovat noin kahden minuutin pituisia ja perustuvat suoraan elokuvien kohtauksiin. Englanninkielisen version ääniraidat ovat suoraan itse elokuvista ja suomeksi sarjan jaksoja on dubattu Disneyn YouTube -kanavalle.

## Ääninäyttelijät

## Jaksot
*Listassa vain sarjan suomeksi julkaistut jaksot.*

## Lähteet
Saint-Cast-le-Guildo

**Saint-Cast-le-Guildo** (bretoniksi *Sant-Kast-ar-Gwildoù*) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla noin 30 kilometriä Dinanin kaupungista luoteeseen.

Saint-Cast-le-Guildossa käytiin vuonna 1758 Saint-Castin taistelu osana seitsenvuotista sotaa. Taistelussa ranskalaiset sotilaat löivät Ison-Britannian joukot, jotka olivat ylittämässä Arguenonjokea.

1800-luvun puolivälissä kunnasta tuli suosittu lomanviettopaikka ja merenrantakohde. Tuon ajan huviloita on yhä jäljellä. Saint-Castin satama on syvänmeren venesatama.


Tiedosto:BatailleSTK.jpg|Saint-Castin taistelun muistomerkki
Tiedosto:Eglise_St_Cast_Le_Guildo.jpg|Saint-Castin kirkko
Tiedosto:22380_Saint-Cast-le-Guildo,_France_-_panoramio_(14).jpg|Grande plage (suuri ranta)


## Lähteet

## Aiheesta muualla
Larvatus prodeo

**Larvātus prōdeō** (lat.) eli ”naamioituna kuljen” oli filosofi René Descartesin (1596–1650) tunnuslause, jonka hän nuorena merkitsi muistiin: ”Astuessani tälle maailman näyttämölle – – astun nyt eteenpäin naamio kasvoillani”. Periaatteensa mukaisesti Descartes pani jäihin teoksensa *Maailma eli tutkielma valosta* () kuultuaan vuonna 1633 Galileo Galilein tuomitsemisesta. Kirja ilmestyi vasta 1664, yli 14 vuotta tekijänsä kuoleman jälkeen. 

Descartes ei halunnut joutua konfliktiin katolisen kirkon kanssa. Tieteehistorioitsija Paolo Rossin mukaan hän onnistuikin siinä joutumatta tinkimään mielipiteistään.

## Lähteet
Kōya

**Kōya** () on Japanin maaseutukaupunki Honshūn saarella Kansain alueella Wakayaman prefektuurissa. Se kuuluu Iton piirikuntaan. Kōya sijaitsee sisämaassa prefektuurin koillisosassa Kōyavuorella. Kaakossa se rajautuu Naran prefektuuriin. Kōyassa on 2&nbsp;897 asukasta (marraskuussa 2020) ja sen pinta-ala on 137,03 neliökilometriä.

Kōyan keskustaajama on kehittynyt munkki Kūkain eli Kōbō Daishin vuonna 816 perustaman Kongōbu-jin buddhalaisen luostarin ympärille. Kongōbu-jin lisäksi Kōyavuorella on lukuisia muita historiallisia temppeleitä, joiden rakennuksista ja niissä säilytettävistä taideaarteista monet on valittu Japanin kansallisaarteiksi. Kōya onkin suosittu turistikohde temppelimajoituksineen ja matkamuistomyymälöineen. Kaupungissa toimii myös Kōyavuoren yliopisto. Maaseutukaupunki Kōyasta tehtiin vuonna 1928. Siihen liitettiin Fukin kyläkunta vuonna 1958. Kōyavuoren luostarikokonaisuus valittiin Unescon maailmanperintöluetteloon vuonna 2004.

Yli 90 prosenttia Kōyan alueesta on metsän peitossa, ja turismin lisäksi siellä harjoitetaankin metsätaloutta, joka tuottaa erityisesti japaninsypressiä, varjostinkuusta ja sugia. Kaupungissa viljellään myös vihanneksia. Valtaosa kaupungin alueesta kuuluu Kōyan–Ryūjinin puolikansallispuistoon. Kōyaa palvelevat Nankai-rautateiden Kōya-linja ja sen jatkeena toimiva, Kōyavuorelle nouseva Nankain funikulaari.

## Kuvia

Tiedosto:Autumn Koyasan Wakayama02s5s3200.jpg|Syksy Kōyavuorella
Tiedosto:Koyasan University Main Gate.jpg|Kōyavuoren yliopisto
Tiedosto:Koyasan Okunoin 01.JPG|Silta Oku no inin hautausmaalle
Tiedosto:Japan 2015 (22936258859).jpg|Kōyan katukuvaa
Tiedosto:南海鋼索線-01.jpg|Nankain funikulaari


## Lähteet

## Aiheesta muualla

* Kaupungin internetsivut
Lagerstam

**Lagerstam** on muun muassa seuraavien suomalaisten henkilöiden sukunimi:

* Annuli Jährn (o.s. *Lagerstam*, 1905–1991), kuvittaja ja lastenkirjailija
* Berndt Lagerstam (1868–1930), arkkitehti, taidemaalari ja piirustuksenopettaja
* Einar Lagerstam (1895–1958), taidemaalari
* Fredrik Lagerstam (1833–1874), juristi ja Savonlinnan pormestari
* Hillevi Lagerstam (1923–1998), näyttelijä
* Juhani Lagerstam (1940–2006), karjan- ja hevoskasvattaja
* Olga Lagerstam (o.s. *Sundström*, 1875–1918), työväenliikkeen vaikuttaja
Treenaa

**Treenaa** on Antti Tuiskun kappale, joka julkaistiin singlenä 1. tammikuuta 2021 Tuiskun helmikuussa 2021 julkaistulle EP-levylle *[[Master Workout]]*.

Kappaleessa käsitellään ulkonäköpaineita ja menestyjä-imagon pakonomaista tavoittelua. Elias Koskimiehen ohjaama ja tuottama musiikkivideo kappaleesta julkaistiin YouTubessa 2. tammikuuta 2021.

Tuisku laulaa kappaleessa amerikkalaiselta kuulostavalla aksentilla. Syy erikoisen aksentin käyttöön on se, että kappaleen tuottaja Jurek oli  harmitellut ääneen, että koska hänellä oli aiemmin ollut äänityssessioita yhdysvaltalaisten kappaleentekijöiden kanssa, ei hän pysty käyttämään samoja lauluasetuksia suomeksi laulavan Tuiskun kanssa.

## Lähteet

## Aiheesta muualla
*Virallinen musiikkivideo YouTubessa
Miron Białoszewski

**Miron Białoszewski** (1922 Varsova, Puola – 1983 Varsova, Puola) oli puolalainen kirjailija, joka on kirjoittanut runoa ja proosaa. Hänen kielensä on arkista ja kuvaamansa aiheet laitakaupunkia ja ihmisiä siellä.

## Lähteet

## Aiheesta muualla
Teemu Raita

**Teemu Raita** (s. 1974) on kirkkonummelainen lauluntekijä, laulaja ja kirjoittaja. Hän on julkaissut kaksi albumia (*Kuuleeko maa?*, Sony Music Finland 2004 ja *Maalle takaisin*, Samsara Records 2011) ja singlejä (”Meidän maailma” Sony Music Finland 2004, ”Naura vaan” Sony Music Finland 2004, ”S.O.S” Skogbacka Records/Neomusic 2006 ja ”Viimeinen hidas” Skogbacka Records/VL-Musiikki 2013).

Raita on keikkaillut trubaduurina, duona sekä yhtyeensä kanssa. Teemu Raita on myös säveltänyt ja sanoittanut kappaleita muille artisteille mm. Waltteri Torikka, Antti Paavilainen, Mikael Konttinen, Munamies, Jani & Jetsetters, Annika Eklund ja Johanna Pakonen.

Raita on kirjoittanut kaksi näytelmää, vuonna 2019 Veikkolan Kartanoteatterissa kantaesitetyn näytelmän ”Mitä Helvettiä sinä siinä seisot?” ja vuodelta 2020 koronapandemian takia tulevaisuuteen siirretyn ”Villasukkia Veikkolasta”. Raita on myös näytellyt lyhytelokuvissa sekä Veikkolan Kartanoteatterissa vuodesta 2007.

## Lähteet
Koya

**Koya** tai **Kōya** voivat tarkoittaa:

* Kōya, Japanin maaseutukaupunki Wakayaman prefektuurissa
* Kōyavuori, Japanin vuoristoalue ja buddhalainen luostarikompleksi Wakayaman prefektuurissa
* Koyan kuningaskunta, afrikkalainen valtio ennen siirtomaa-aikaa nykyisen Sierra Leonen alueella
* koyat, kansa Intiassa
* koyan kieli, Intiassa puhuttu dravidakieli
Vilho Elo

**Vilho Nikolai "Ville" Elo** (27. kesäkuuta 1895 Tampere – 3. helmikuuta 1947 Helsinki) oli suomalainen ampuja. 

Elo voitti kaksi Suomen mestaruutta 25 metrin kaksintaisteluammunnassa vuosina 1932 ja 1934. Hän edusti lajissa Suomea vuoden 1936 Berliinin olympialaisissa ollen 21., vuoden 1936 PM-kisoissa ollen hopealla ja vuoden 1937 Helsingin MM-kisoissa 16. Kaksintaistelun joukkuekilpailuissa hän oli mukana vuonna 1937 MM-kisojen kultaa voittaneessa suomalaisjoukkueessa.

## Sotilasura
Ammatiltaan Elo oli sotilas ja kuollessaan Elo oli sotilasarvoltaan majuri. Elo toimi kantaupseerina vuodesta 1920 alkaen ja yleni kapteeniksi 1929. Vuonna 1939 hän toimi Viestirykmentissä. Talvisodassa hän toimi 3. divisioonan (6) viestikomentajana; jatkosodassa viestipataljoonan komentajana sekä
viestikomentajana.

## Lähteet
Uusi toivo (puolue)

**Uusi toivo** () on israelilainen puolue.

Uuden toivon perusti Likudista eronnut kansanedustaja ja entinen ministeri Gideon Sa’ar 8. joulukuuta 2020. Samana päivänä Derekh Eretz -puolueen kansanedustajat Yoaz Hendel ja Zvi Hauser kertoivat liittyvänsä Uuteen toivoon. Likudin kansanedustajat Yifat Shasha-Biton, Michal Shir, Sharren Haskel ja Zeev Elkin liittyivät puolueeseen myöhemmin.

Uusi toivo puolue on osa Netanjahun vastaista  blokkia. Puolueen puheenjohtaja Sa’ar on kertonut, että puolue ei mene hallitukseen, jossa istuu Benjamin Netanjahu.

Uuden toivon gallupkannatus seuraaviin vaaleihin on vaihdellut 20 kansanedustajan puolin ja toisin, tehden Uudesta toivosta maan toiseksi kannatetuimman puolueen.

## Lähteet
Tshukudu

**Tshukudu** (tai chukudu) on käsin tehty kaksipyöräinen kulkuneuvo jota käytetään itäisessä Kongon demokraattisessa tasavallassa.

Ensimmäisen kerran niitä alettiin käyttää 1970-luvulla Mobutu Sese Sekon valtakaudella, kun Pohjois-Kivun köyhät maanviljelijät tarvitsivat kottikärryä nopeamman tavan kuljettaa tavaroita.

Gomassa tshukudut ovat tärkeä osa paikallista taloutta. Niitä ohjaavat kuriirit jotka ansaitsevat elantonsa kuljettamalla maataloustuotteita, rakennustarvikkeita ja polttopuuta.

## Rakenne
Tshukudu muistuttaa ominaisuuksiltaan isokokoista potkulautaa. Ohjaaminen tapahtuu ohjaustangosta, ja vauhtia lisätään toisella jalalla maahan potkimalla. Kulkuneuvon päällä voi joko seistä tai istua polven varassa sille tarkoitetulla pehmusteella. Jarruttaminen tapahtuu painamalla jalalla takapyörää. Ylämäkeen mentäessä tai raskaan kuorman kanssa kulkuneuvoa kuljetetaan taluttaen.

Tshukudun runko valmistetaan eukalyptuspuusta ja pyörät kovemmasta *mumba*-puusta. Myös kierrätettyjä varaosia muista ajoneuvoista saatetaan käyttää. Tavaran kuljetukseen soveltuvan tshukudun valmistus kestää noin kolme päivää, ja niitä myydään sadan dollarin hintaan. Parhaimmillaan tsuhkudu voi kuljettaa jopa 800 kilogramman kuormaa.

## Lähteet

## Aiheesta muualla
* Meet the Chukudu: Congo’s home-made scooter | Africa on the move 26.09.2016, youtube.com, DW News
Şuhut

**Şuhut**, tai **Suhut** on piirikunta ja kaupunki Turkin Afyonkarahisarissa. Vuoden 2020 väestönlaskennassa Şuhutin väkiluku oli 14 299.

Suhutissa puhutaan kurdia, azeria ja turkkia.

## Lähteet

## Aiheesta muualla
Horst Bienek

**Horst Bienek** (1930 Gleiwitz, Saksa (nyk. Gliwice, Puola) – 1990 München, Saksa) oli saksalainen kirjailija. Hän oli toisen maailmansodan jälkeen Itä-Berliinissä Bertolt Brechtin oppilas. Hän joutui vuonna 1951 pakkotyöhön Siperiaan mutta vapautui 25 vuoden tuomiosta 1955. Syynä tuomioon oli lentolehtisten levittäminen. Vapautumisensa jälkeen hän siirtyi Länsi-Saksaan, jossa hän toimi radiossa ja teki haastattelusarjan 15 kirjailijasta.

Bienekin ensimmäiset teokset olivat *Traumbuch eines Gefangenen* (1957) ja *Nachtstücke* (1959), esikoisromaani *Die Zelle* ilmestyi 1968. Sittemmin hän kirjoitti romaaneja, runokokoelmia, esseitä ja toimitti runoantologioita, muun muassa suomalaista runoutta sisältävän *Finnische Lyrik aus hundert Jahren* (Merlin, 1973) ja teki myös elokuvia.

*Finnische Lyrik aus hundert Jahren* sisältää runoja seuraavilta runoilijoilta:
Aleksis Kivi, Josef Julius Wecksell, Kaarlo Kramsu, Kössi Kaatra, Kössi Ahmala, Eino Leino, Otto Manninen, Arvid Mörne, Aino Kallas, Aaro Hellaakoski, Edith Södergran, Gunnar Björling, Kaarlo Sarkia, Uuno Kailas, Katri Vala, Elmer Diktonius.

## Suomennettu tuotanto
* Ollutta, mennyttä, kuollutta: katkelma romaanista *Die erste Polka*. suomentanut Otto Lappalainen. Julkaisussa: *[[Parnasso]]* vsk. 41 (1991): 2

## Palkinnot ja tunnustukset
* Nelly Sachs -palkinto 1981

## Lähteet
Créhen

**Créhen** (bretoniksi *Krehen*) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella, lähellä Englannin kanaalin rannikkoa, noin 18 kilometriä Dinanin kaupungista luoteeseen.

Kunnan nähtävyyksiä on keskiaikaisen linnan Château du Guildon rauniot. Linna on rakennettu Arguenonjoen varrelle kohtaan, missä joki laskee mereen. Linnasta on pysytty hallitsemaan joen sekä rannikon liikennettä.

## Lähteet

## Aiheesta muualla
Semovente da 105/25

**Semovente da 105/25** oli toisen maailmansodan aikana valmistettu italialainen rynnäkkötykki. Sen pääase oli 105/25-tykki ja se perustui M15/42-panssarivaunun pidennetylle alustalle. Tykki kuului oman aikansa tehokkaimpiin. Vaunuja ehdittiin valmistamaan vain 30 kappaletta Italian armeijalle, kun saksalaiset miehittivät maan Italian vaihdettua puolia. Saksalaiset tilasivat vaunuja lisää ja käyttivät niitä omissa yksiköissään Italin rintamalla.

## Suunnittelu ja piirteet

Italian asevoimat olivat alkaneet harkita P40-panssarivaunuun perustuvan *semoventen* eli rynnäkkötykin rakentamista, mutta maaliskuuhun 1943 mennessä oli päätetty keskittyä rynnäkkötykkien rakentamiseen. P40-vaunuja oli tästä syystä rajallisesti ja niinpä uuden rynnäkkötykin rakentamisessa päädyttiin sen sijaan käyttämään pidennettyä M15/42-vaunua. Pidennetty vaunu sai nimen M42L ja myöhemmin M43. Vaunuun perustuvaa rynnäkkötykkiä kokeiltiin ensimmäisen kerran helmikuussa 1943. Vielä saman kuukauden aikana armeija tilasi 30:n vaunun erän. Tilausta korotettiin vielä ensin 130:n kappaleeseen ja lopulta toukokuussa 200:n kappaleeseen. Vaunuja luovutettiin ennen Italian antautumista maailmansodassa 30 kappaletta. 

M43 oli pituudeltaan 5,1 metriä, 2,4 metriä leveä ja 1,7 metriä korkea. Uusi rynnäkkötykki painoi 15,4 tonnia. 105&nbsp;mm tykki oli käyttöönotettaessa aikansa tehokkaimpien joukossa. Tykki liikkui sivusuunnassa 36° ja pystysyynnassa -10/+18°. Sen ammuksen lähtönopeus oli 512&nbsp;m/s ja kantama 1&nbsp;200 metriä. 14&nbsp;kg onteloammus läpäisi 500 metrin päästä 100&nbsp;mm panssaria. Moottori oli teholtaan 190 hevosvoiman bensiinikäyttöinen SPA 15 TB. Huippunopeus tiellä oli 38&nbsp;km/h ja maastossa 20&nbsp;km/h. Toimintasäde tiellä oli 200&nbsp;km ja maastossa 130&nbsp;km. 

## Käyttö
Saksalaiset valtasivat suurimman osan 30 italialaisista Semovente da 105/25-vaunusta vuonna 1943. Neljä niistä tuhoutui taisteluissa saksalaisia vastaan Roomassa. Saksalaiset ottivat vaunut käyttöön jalkaväkidivisioonien panssarintorjuntapataljoonissa Italian rintamalla. Valtaamiensa 26 vaunun lisäksi he tilasivat uusia. 91 vaunua valmistui vuosina 1943–1944. Saksalaiset valmistuttivat myös versiota Semovente da 75/34 pienemmällä tykillä. Saksalaiset tunsivat vaunun lempinimellä *dachshund* eli mäyräkoira sen matalan siluetin mukaan. Saksalaisten käyttämissä vaunuissa oli italialainen maastokuviointi, mutta saksalaiset yksikkömerkinnät. 

## Lähteet
Meksikonpunaorava

**Meksikonpunaorava** (*Tamiasciurus mearnsi*) on Meksikon Baja Californian osavaltion Sierra de San Pedro Mártirin vuoristometsissä tavattava punaorava. Kansainvälinen luonnonsuojeluliitto eli IUCN on määritellyt sen erittäin uhanalaiseksi lajiksi.

## Koko ja ulkonäkö
Meksikonpunaoravan ruumiin pituus on noin 201&nbsp;mm. Naaraat ja urokset ovat saman kokoisia. Väritys on selkäpuolelta harmaa ja vatsapuolelta valkoinen. Kyljellä puolien välissä kulkee harmaa tai hiilenmusta raita. Selässä korvien takaa keskiselälle on ruskeahkoa karvoitusta. Jalat ovat harmaat tai kellertävän valkoiset. Korvissa on mustat korvatöyhtöt. Häntä on pääosin musta ja siinä on harmaa valkoine, harmaa tai kellertävä pää.

## Levinneisyys ja elinympäristö
Meksikonpunaoravaa tavataan Meksikon Baja Californian osavaltiossa Sierra de San Pedro Mártirin vuorilla. Tunnettuja esiintymispaikkoja on alle viisi ja niillä on kokoa yhteensä noin 689&nbsp;km².

Lajia tavataan mänty- ja pihtametsillä 2&nbsp;100–2&nbsp;400 metrin korkeuksilla merenpinnasta.

## Elintavat
Meksikonpunaorava tunnetaan huonosti. Lähisukulaisistaan punaoravasta (*Tamiasciurus hudsonicus*) ja lännenpunaoravasta (*Tamiasciurus douglasii*) ei rakenna oravanpesiä,  vaan se pesii jo olemassa olevissa onkaloissa. Pesäpuina tyoimivat ilmeisesti pystyyn kuolleet puut. Meksikonpunaoravan parittelevat mahdollisesti toukokuun paikkeilla.

Meksikonpunaoravat käyttävät ravinnokseen jeffreymännyn käpyjä, harmaapihdan käpyjä ja silmuja, sekä harmaapihdoissa kasvavaa kääpää *[[Cryptoporus volvatus]]*.

Ärsytettynä meksikonorava päästää viserryksen omaisen äänähdyksen.  Kaksi muuta tunnettua äänähdystä on esimerkiksi säikähdettynä päästettävä haukahdus ja territoriaalinen kalistelu. Lajin mahdollisia petoeläimiä ovat kojootti (*Canis latrans*), punailves (*Lynx rufus*) ja petolinnut.

## Uhat ja suojelu
Kansainvälinen luonnonsuojeluliitto eli IUCN on määritellyt meksikonpunaoravan erittäin uhanalaiseksi lajiksi. Lajia tunnetaan vain alle viideltä eri esiintymispaikalta ja ihmisen toiminta on hävittänyt lajin elinympäristöä, sekä laskenut elinympäristöjhen laatua. Metsät ovat kärsineet hakkuista, laidunnuksesta ja metsäpaloista. Myös vuonna 1946 alueelle tuotu harmaaorava (*Sciurus carolinensis*) saattaa uhata lajia kilpailun kautta. Osa lajin levinneisyysalueesta kuuluu Sierra de San Pedro Mártirin kansallispuistoon. 

## Lähteet
Yongey Mingyur Rinpoche

**Yongey Mingyur Rinpoche** (; s. 1975 Nepal) on nepalilainen tiibetinbuddhalaisuuden opettaja eli lama. Hän edustaa karma-kagyü- ja nyingma-linjaa. Titteli "rinpoche" tarkoittaa *arvokasta*.

## Elämäkerta
Yongey syntyi lähellä Nepalin ja Tiibetin rajaa vuonna 1975. Hänen isänsä, Tulku Urgyen Rinpoche, oli tunnettu meditaatio-opettaja. Mingyur Rinponchen äiti, Sönam Chödrön, on sukua Tiibetin kuninkaille Songtsen Gampolle ja Trisong Detsenille.

Mingyur Rinpoche on kertonut, että hän halusi alkaa meditoimaan 9-vuotiaana lievittääkseen muun muassa myrskyistä aiheutuvia pelkojaan sekä ihailtuaan isänsä meditoimista. Neljä vuotta myöhemmin hän lähti Intiaan kolmeksi vuodeksi tarkoituksenaan käydä läpi meditaatioretriitti.

Täyttäessään 19 vuotta Yongey opiskeli tunnetun laman, Khenpo Kunga Wangchukin, alaisuudessa muun muassa buddhalaista keskitien traditiota ja logiikkaa. Vuotta myöhemmin häntä pyydettiin toimimaan Sherab Ling -luostarin apottina.

Kesäkuussa 2011 Mingyur Rinpoche päätti lähteä omaehtoiseen retriittiin ja lähti kotoaan yön pimeydessä ilman rahaa, passia tai puhelinta. Taustalla oli pelko luisumisesta julkkismeditaatio-opettajaksi. Retriittinsä aikana Mingyur Rinpoche toimi pääsääntöisesti kiertävänä joogina.

## Merkitys ja kirjallinen ura
Mingyur Rinpoche pyrkii tuomaan buddhalaisuuden sanomaa nykyajan yleisölle ja ylläpitää muun muassa omaa YouTube-kanavaa.

Hän on kirjoittanut myös useita kirjoja: 

* *In Love with the World: A Monk’s Journey Through the Bardos of Living and Dying* (yhdessä Helen Tworkovin kanssa)
* *The Joy of Living: Unlocking the Secret and Science of Happiness* (yhdessä Eric Swansonin ja Daniel Golemanin kanssa)
* *Joyful Wisdom: Embracing Change and Finding Freedom* (yhdessä Eric Swansonin kanssa)
* *Turning Confusion into Clarity: A Guide to the Foundation Practices of Tibetan Buddhism* (yhdessä Helen Tworkovin ja Matthieu Ricardin kanssa)
* *Ziji: The Puppy Who Learned to Meditate* (yhdessä Torey L. Haydenin kanssa, kuvittanut: Charity Larrison)
* *Ziji and the Very Scary Man* (yhdessä Torey L. Haydenin kanssa, kuvittanut: Charity Larrison)

Mingyur Rinpoche on myös osallistunut tutkimuksiin, joissa on tutkittu meditaation vaikutusta aivoihin.

## Lähteet

## Aiheesta muualla

* Mingyur Rinpochen YouTube-kanava
Simon Robertsson

**Simon Robertsson** (s. 5. helmikuuta 2003 Piitime, Ruotsi) on ruotsalainen jääkiekkoilija, joka edustaa NHL-joukkue St. Louis Bluesin organisaatiota. Hän on pelipaikaltaan oikea laitahyökkääjä. Robertssonia on yleisesti pidetty yhtenä ikäluokkansa lupaavimmista pelaajista ja hänestä on parhaimmillaan odotettu ensimmäisen kierroksen varausta .

## Ura
### Seuraura
Robertsson on Södertälje SK:n kasvatti. Hän pelasi myöhemmät juniorivuotensa kuitenkin Skellefteå AIK:ssa, jonka miesten joukkueen apuvalmentajana Robertssonin isä Bert toimi kaikkiaan kahdeksan kauden ajan. Kaudella 2017–2018 Simon Robertsson toimi seuran U16-junioreiden varakapteenina. Hän oli U16 Elitissä Skellefteån paras pistemies ja maalintekijä tehoilla 25+22=47. Kaudella 2018–2019 Robertsson toimi seuran J18-junioreiden varakapteenina. Hän oli J18 Elitissä tehoilla 19+12=31 joukkueen paras pistemies ja Robertsson jakoi sisäisen maalipörssin voiton Gabriel Sällin kanssa. Hän oli koko sarjan tehokkain U16-ikäinen pelaaja. Robertsson jakoi myös koko J18 Elitin maalipörssin yhdeksännen sijan kolmen muun pelaajan kanssa. J18 Allsvenskanissa hän oli yhdeksällä osumallaan Skellefteån paras maalintekijä Arvid Mellan kanssa, kuten myös pudotuspeleissä neljällä osumallaan Albin Sundsvikin ja Kenneth Pappalardo Gulbrandsenin kanssa. Robertsson voitti kauden päätteeksi pronssia.

Kaudella 2019–2020 Robertsson jakoi tehoilla 13+17=30 Skellefteån J20-junioreiden sisäisen maalipörssin toisen sijan Linus Hedmanin ja Albin Sundsvikin kanssa edellään William Persson sekä sijoittui sisäisessä pistepörssissä neljänneksi. Hän debytoi samalla kaudella myös seuran SHL-joukkueessa, jossa Robertsson pelasi kahdeksan runkosarjaottelua tehden yhden maalin. Hän teki SHL-debyyttinsä vain 16-vuotiaana 17. joulukuuta 2019 vieraissa Luleå HF:ää vastaan. Robertsson sai ottelussa jääaikaa 6.33 minuuttia. SHL-uransa avausmaalin hän teki kolmannessa ottelussaan 25. tammikuuta 2020 IK Oskarshamnia vastaan. Robertsson keräsi ottelusta teholukeman +2.

Joulukuussa 2020 Robertsson teki Skellefteån kanssa kevääseen 2024 asti ulottuvan SHL-sopimuksen.

### Maajoukkueura
Robertsson valittiin Ruotsin alle 20-vuotiaiden MM-leiriryhmään vuoden 2021 turnaukseen, mutta hän putosi kuitenkin lopullisesta kisajoukkueesta. Robertsson pelasi myös World U-17 Hockey Challengessa vuonna 2019. Yhteensä hän on pelannut 17 poikien maaottelua.

## Muuta
Robertssonin isä Bert pelasi omalla urallaan puolustajana yhteensä 128 NHL-ottelua. Hän toimii nykyään SHL-joukkue Linköping HC:n päävalmentajana.

## Tilastot

## Lähteet
*
*
*

### Viitteet
María Espinoza

**María del Rosario Espinoza** (s. 27. marraskuuta 1987 La Brecha, Sinaloa, Meksiko) on meksikolainen taekwondon olympiavoittaja, hopea- ja pronssimitalisti.

## Lähteet
Daniel Biga

**Daniel Biga** (s. 23. maaliskuuta 1940 Nizza, Ranska) on ranskalainen runoilija. Hän edustaa 1960-luvun kapinallisia ja sai vaikutteita amerikkalaisilta beat-kirjailijoilta.

## Lähteet
Moon Studios

**Moon Studios** on itävaltalainen pelitalo. Yhtiön perusti vuonna 2010 Thomas Mahler ja Gennadiy Korol.

Yhtiö työllisti vuonna 2020 yli 80 ihmistä 43 eri maasta.

## Pelit

## Lähteet

## Aiheesta muualla
* Viralliset verkkosivut
Ori and the Will of the Wisps

**Ori and the Will of the Wisps** on Moon Studiosin kehittämä ja Xbox Game Studiosin julkaisema tasohyppely-seikkailupeli. Peli on julkaistu Windowsille, Xbox Onelle, Xbox Series X/S:lle ja Nintendo Switchille. Peli on suora jatko-osa *[[Ori and the Blind Forest]]ille*.

## Pelaaminen
Pelissä kontrolloidaan Oria, joka seikkailun edetessä voi oppia tai löytää uusia liikkeitä ja taitoja. Pelissä on uusi Spirit Shard -järjestelmä, jossa erilaisilla löydettävissä olevilla henkisirpaleilla voi parantaa Orin taitoja. Peliin on korvattu edeltäjänsä *Blind Forestin* manuaalinen tallennusjärjestelmä uudella automaattisella tallennusjärjestelmällä.

## Vastaanotto
Peli on saanut IGN:n arvostelussa arvosanaksi 9/10, ja Pelaaja-lehden arvostelussa 8/10.

## Lähteet

## Aiheesta muualla
* Viralliset verkkosivut
Lumpini Stadion

**Lumpini stadion** (thaiksi: สนามเวทีมวยลุมพินี), joskus myös Lumpinee, on Thaimaan Bangkokissa sijaitseva nyrkkeilystadion. Se on Rajadamnern Stadionin ohella toinen modernin thainyrkkeilyn päänäyttämöistä. Stadionilla on oma rankingsysteeminsä ja omat mestarinsa 14 eri painoluokassa.

## Lähteet

## Aiheesta muualla
Debra

**Debra** on naisen etunimi. Se on englanninkielisissä maissa tunnettu muunnos raamatullisesta nimestä Deborah (Debora).
 
Suomessa Debra on harvinainen etunimi. Vuoteen 2021 mennessä Digi- ja väestötietoviraston etunimitilastoon on kirjattu noin 20–30 tämännimistä naista. 

## Tunnettuja Debroja
*Debra Daniel (s. 1991), mikronesialainen uimari
*Debra ”Deb” Fischer (s. 1951), yhdysvaltalainen republikaanipoliitikko ja senaattori
*Debra ”Debbie” Flintoff-King (s. 1960), australialainen aitajuoksija ja olympiavoittaja
*Debra Granik (s. 1963), yhdysvaltalainen elokuvaohjaaja
*Debra ”Deb” Haaland (s. 1960), yhdysvaltalainen demokraattipoliitikko ja edustajainhuoneen jäsen 
*Debra Hill (1950–2005), yhdysvaltalainen elokuvatuottaja ja käsikirjoittaja
*Debra ”Debbie” Lesko (s. 1958), yhdysvaltalainen republikaanipoliitikko ja edustajainhuoneen jäsen
*Debra Messing (s. 1968), yhdysvaltalainen näyttelijä
*Debra Nails (s. 1950), yhdysvaltalainen filosofi ja professori
*Debra Paget (s. 1933), yhdysvaltalainen näyttelijä
*Debra Jo Rupp (s. 1951), yhdysvaltalainen näyttelijä
*Debra Sapenter (s. 1952), yhdysvaltalainen pikajuoksija ja olympiamitalisti
*Debra Wilson (s. 1962), yhdysvaltalainen koomikko ja näyttelijä
*Debra Winger (s. 1955), yhdysvaltalainen näyttelijä

## Kuvitteellisia Debroja
*Debra Whitman, sivuhahmo *[[Hämähäkkimies]]*-sarjakuvissa
*Debra Morgan, päähenkilö Dexter-sarjoissa

## Lähteet
Diyadin

**Diyadin** on piirikunta Turkin Agrissa. Vuoden 2012 väestönlaskennassa Diyadinissa väkiluku oli 18 172.

## Lähteet
François Billetdoux

**François Billetdoux** (1927 Pariisi, Ranska – 1991) oli ranskalainen kirjailija, dramaturgi ja näyttelijä. Hän on saanut huomiota näytelmiensä ulkoisilla tehokeinoilla. Dialogiltaan ne muistuttavat Eugène Ionescoa ja Jean Anouilhia. Hänen näytelmiään *Kahden kesken* ja *Mene Törpen* luo on esitetty Suomessa 1960-luvulla.

## Suomennetut näytelmät
* Kahden kesken, suom. Aili Palmén. Helsinki: Suomen Teatteriliitto [i.a.] (näytelmämoniste)
* Mene Törpen luo : 4-näyt. näytelmä (Va donc chez Törpe), suom. Elina Hytönen. Helsinki: Suomen Teatteriliitto [i.a.] (näytelmämoniste)
 
## Lähteet
Olof Henrik Helander

**Olof Henrik Helander** (16. heinäkuuta 1814 Saloinen – 1. kesäkuuta 1868 Pietarsaaren pitäjä) oli suomalainen pappi ja valtiopäivämies.

Helanderin vanhemmat olivat kirkkoherra Anders Helander ja Anna Magdalena Kihlgren ja puoliso vuodesta 1839 Anna Charlotta Granberg (k. 1879). Helander tuli ylioppilaaksi 1835 ja vihittiin papiksi 1838. Hän toimi pappina Vaasassa, Raippaluodossa, Uudessakaarlepyyssä ja Munsalassa. Kortesjärven kappalainen hänestä tuli 1849 ja Pietarsaaren pitäjän kappalainen 1852, joskin hän astui virkaan siellä vasta 1854. Helander oli pappissäädyn edustaja valtiopäivillä 1867. 

## Lähteet
Ruosterintasieppari

**Ruosterintasieppari** (*Aphanotriccus capitalis*) on tyranneihin kuuluva lintulaji. Lajia tavataan uhanalaisena Keski-Amerikasta.

## Koko ja ulkonäkö
Ruosterintasieppari voi kasvaa noin 12 cm pitkäksi. Sukupuolet muistuttavat pääosin toisiaan ulkonäöltään. Ruosterintasiepparin pää on harmaa ja naaraalla se voi olla ruskehtava. Selkä ja siivet ovat oliivinvihreät ja siivissä on oransseja raitoja. Linnun kurkku ja rinta ovat ruskehtavan oranssit ja vatsa on väriltään keltainen.

## Levinneisyys ja elinympäristö
Ruosterintasiepparia tavataan Nicaraguasta ja Costa Ricasta. Lajin elinympäristöä ovat ainavihannat ja kosteat metsät useimmiten virtaavan veden läheisyydessä. Lajia tavataan alangoilta. Sen ravintoa ovat hyönteiset, joita se pyydystää lehtien alapinnoilta. Ruosterintasieppari pesii onttoihin puihin. Ruosterintasieppari luokitellaan vaarantuneeksi ja kannan kooksi arvioidaan 10&nbsp;000&ndash;20&nbsp;000 yksilöä. Kantaa uhkaa elinympäristön häviäminen hakkuiden vuoksi.

## Lähteet
Leila Hatami

**Leila Hatami** (; s. 1. lokakuuta 1972 Teheran, Iran) on iranilainen näyttelijä. Hänet tunnetaan työstään iranilaisissa elokuvissa, mukaan lukien hänen roolinsa Oscar-palkitussa elokuvassa Nader ja Simin: Ero, josta hän voitti parhaan näyttelijättären Hopeinen karhu -palkinnon Berliinin elokuvajuhlilla. 

Hatami syntyi Teheranissa. Hän on vaikutusvaltaisen iranilaisen ohjaajan Ali Hatamin ja näyttelijä Zari Khoshkamin tytär. Valmistuttuaan ylioppilaaksi hän muutti Sveitsin Lausanneen ja aloitti siellä konetekniikan opinnot. Hän vaihtoi pääaineensa ranskan kieleen, valmistui ja palasi Iraniin. Hatami on naimisisissa näyttelijä Ali Mosaffan kanssa.

## Lähteet

## Aiheesta muualla
Raphaële Billetdoux

**Raphaële Marie Billetdoux** (s. 28. helmikuuta 1951 Pariisi, Ranska) on ranskalainen kirjailija ja toimittaja. Hänen aistilliset romaaninsa nousivat heti uran alussa myyntilistojen suosituimmiksi, ja niitä on myös suomennettu. 

Billetdoux’n isä on kirjailija François Billetdoux. Teos *Minun yöni kauniimmat kuin teidän päivänne* sai Renaudot-palkinnon.

## Suomennetut teokset
* *Minun yöni kauniimmat kuin teidän päivänne* (*Mes nuits sont plus belles que vos jours*), suom. Annikki Suni, Helsinki: Kirjayhtymä 1986 
* *Kuin kissantassun hipaisu* (*Prends garde à la douceur des choses*), suom. Leena Rantanen, Helsinki: Kirjayhtymä 1986 
* *Aamun sinessä mustat linnut* (*Lettre d’excuse*), suom. Annikki Suni, Helsinki: Kirjayhtymä 1989 

## Lähteet
Teija Huusko

**Teija Huusko** (s. 1981) on turkulainen klassisen baletin opettaja ja kirjailija. Hänen esikoisteoksensa *[[Balettia, Alina!]]* on nuortenkirja, joka kertoo balettitanssijan urasta haaveilevasta 12-vuotiaasta Alinasta.

Huusko vietti lapsuutensa Hämeenlinnassa, josta hän muutti jo nuorena baletin vuoksi Helsinkiin. Lukion jälkeen hän opiskeli Turussa biokemiaa, mutta kesken tohtoriopintojensa alkoi opettamaan balettia. Pian sen jälkeen Huusko aloitti opiskelun Turun ammattikorkeakoulussa, josta valmistui tanssinopettajaksi ja suoritti myöhemmin tanssipedagogiikan ylemmän korkeakoulututkinnon Savonia-ammattikorkeakoulussa. Hän on vuodesta 2011 lähtien opettanut Turun Seudun Tanssioppilaitoksessa klassista balettia ja lastentanssia ja toimii myös tuntiopettajana Turun ammattikorkeakoulun Taideakatemiassa.

Teoksessaan *Balettia, Alina!* Huusko kirjoittaa 12-vuotiaasta Alinasta, joka aloittaa uuden lukukauden uuden opettajan kanssa. Alina on ujo ja epävarma, mutta harrastus alkaa muuttua vakavammaksi ja hän tekee kaikkensa unelmiensa eteen. Kirjasarjan toinen osa *Kohti valintakokeita, Alina* julkaistiin vuonna 2021.

## Teokset
* 

## Lähteet

## Aiheesta muualla
*
Holmsvattnet (Rånejoki, Norrbotten)

**Holmsvattnet** on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.

## Maantietoa
Holmsvattnet on 2,7 kilometriä pitkä, 1,0 kilometriä leveä ja sen pinta-ala on 122 hehtaaria eli 1,22 neliökilometriä.  Se sijaitsee Degervattnetin ohittavan tien varressa noin 3,5 kilometriä Rånejoesta länteen päin. Ympäristö on metsämaata ja lännessä kohoaa Holmsvattenberget yli 300 metrin korkeuteen. Mäen lähin huippu kohoaa 180 metriä järven vedenpinnasta. Järven kaakkoispuolella kohoaa Östiberget 100 metriä järven yläpuolelle. Järven koillispuolella on maasto alavaa ja soistunutta. Järvellä on yksi saari, joka on 220 metriä pitkä. Saaressa on vapaa-ajan asunto. Järven asutus sijaitsee sen lounaisrannassa, missä sijaitsee Holmsvattnetin kulmakunta. Vain sinne tulee teitä. Järven ainoa lahti on sen laskupuron luusua.

## Luontoarvoja
Valuma-alueen maaperän yleisimmät maalajit ovat moreeni (73,8&nbsp;%), turve (7,8&nbsp;%), hiekka tai sora (0,3&nbsp;%),  ja kallio (2,2&nbsp;%). Muut alueet ovat erilaisia vesistöjä.

## Vesistösuhteet
Holmsvattnet kuuluu Rånejoen vesistössä (päävesistötunnus 7) Rånejoki pääuoman lähialueeseen . Se laskee Rånejokeen ensin Höhyrbäckeniä ja alajuoksulla Selbäckeniä myöten. Järvi on lasku-uomansa lähdejärvi ja sen valuma-alueen pinta-ala on 13,55 km². Järven luusuassa sen keskivirtaaman arvioidaan olevan 1,25 m³/s . Rånejoki laskee Perämereen Råneåssa Luulajassa.

## Lähteitä
### Huomautuksia

### Viitteet
Balettia, Alina!

**Balettia, Alina!** on Teija Huuskon kirjoittama nuortenkirja, joka on suunnattu baletista kiinnostuneille varhaisnuorille. Kirjan päähenkilö on 12-vuotias ujo ja epävarma Alina, joka aloittaa uuden lukukauden balettikoulussa. Hänen harrastuksensa alkaa muuttua vakavampaan suuntaan ja hän alkaa haaveilla balettitanssijan urasta.

Alina käy balettikoulussa, jossa hän aloittaa uuden lukukauden. Kouluun tulee uusi baletinopettaja. Samaan aikaan hänen paras ystävänsä Venla lopettaa baletin ja siirtyy soittamaan pianoa. Uuden lukukauden myötä luokalle tulee uusia oppilaita, kaksi uutta tyttöä ja poika, Jasper, johon kaikki tytöt ihastuvat. Lukukausi tuo mukanaan myös epävarmuutta, kilpailua ja monimutkaisia ystävyyssuhteita. Alina on turhautunut, koska hänen opettajansa ei Alinan mielestä huomaa häntä eivätkä hänen vanhempansa ymmärrä hänen balettiharrastuksensa vakavuutta. Jännitystä aiheutaa myös jouluna esitettävä Lumikuningatar-baletti, jossa joku tytöistä pääsee tanssimaan pääroolin Jasperin kanssa.

Kirjan kirjoittanut Huusko on itse baletinopettaja ja kirja on saanut vaikutteita hänen omasta elämästään. Hän kertoo mieleensä tulevan usein omat lapsuuden ja nuoruuden muistot hänen opettaessaan balettia. Hän aloitti baletin harrastamisen nuorena ja on kertonut, että hänelle kirjat baletista olivat tuolloin tärkeitä innoituksen lähteitä. 

## Lähteet

## Aiheesta muualla
* 
* 
* 
* 
*
Vitträsket (Rånejoki, Råneå, Sörbyn)

**Vitträsket** on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.

## Maantietoa
Vitträsket on 2,0 kilometriä pitkä, 1,0 kilometriä leveä ja sen pinta-ala on 122 hehtaaria eli 1,22 neliökilometriä. Se on muodostunut matalan kannaksen taakse ja kahden vuoren väliin. Sen pohjoispuolella kohoaa Vitträskberget 80 metrin korkeuteen järvestä ja lounaispuolella Knöppelberget saman verran. Molemmat vuoret näkyvät järvelle hyvin. Sen ympäristö on metsämaata, mutta järven itä- ja kaakkoisrannat ovat asuttuja. Siellä sijaitsee Sörbyn kylä ja sen pienet peltomaat. Kylän kautta kulkee Näätäsuvantoon (Mårdsel) johtava tie ja kannaksen yli kulkee Niemisuvantoon (Niemisel), Gunnarsbyniin ja Överstbyniin johtava tie.

## Luontoarvoja
Valuma-alueen maaperän yleisimmät maalajit ovat moreeni (58,1&nbsp;%), turve (3,8&nbsp;%), siltti (5,2&nbsp;%) ja kallio (6,9&nbsp;%). Muut alueet ovat erilaisia vesistöjä. 

## Vesistösuhteet
Vitträsket kuuluu Rånejoen vesistössä (päävesistötunnus 7) Rånejoen pääuomaassa sijaitsevaan Degerseletin lähialueeseen ja sen laskuoja laskee suoraan järveen . Vitträsketin oma lähialue on pinta-alaltaan 5,3 km². Siihen tulee luoteesta päin kaksi puroa. Toinen laskee Långtjärnenistä ja toinen Stor- ja Lill-Halstjärnenistä. Järven erottaa Degerseletistä 400 metriä leveä kannas. Laskuojan keskivirtaaman arvioidaan olevan 0,032 m³/s . Rånejoki laskee Perämereen Råneåssa Luulajassa.

## Lähteitä
### Huomautuksia

### Viitteet
Dadasaheb Phalke

**Dhundiraj Govind Phalke** (; 30. huhtikuuta 1870 Trimbak – 16. helmikuuta 1944 Nashik) eli **Dadasaheb Phalke** () oli intialainen elokuvaohjaaja, -tuottaja ja -käsikirjoittaja. Hänet tunnetaan intialaisen elokuvan isänä. Hänen elokuvaansa *[[Raja Harishchandra]]* (1913) pidetään ensimmäisenä täyspitkänä intialaisena elokuvana.

Intian valtion myöntämä Dadasaheb Phalke Award -elämäntyöpalkinto on nimetty hänen kunniakseen.

## Valikoitu filmografia
* *[[Raja Harishchandra]]* (1913)
* *[[Mohini Bhasmasur]]* (1913)
* *[[Satyavan Savitri]]* (1914)
* *[[Lanka Dahan]]* (1917)
* *[[Shri Krishna Janma]]* (1918)
* *[[Kaliya Mardan]]* (1919)
* *[[Buddhadev]]* (1923)
* *[[Setu Bandhan]]* (1932)
* *[[Gangavataran]]* (1937)

## Lähteet

## Aiheesta muualla

*
Heavy Rotation

**Heavy Rotation** on yhdysvaltalaisen laulaja-lauluntekijä Anastacian neljäs studioalbumi, joka julkaistiin 24. lokakuuta 2008. 

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Anastacia (albumi)

**Anastacia** on yhdysvaltalaisen laulaja-lauluntekijä Anastacian kolmas studioalbumi, joka julkaistiin 29. maaliskuuta 2004. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

### Rajoitetun painoksen DVD
# The Making of Anastacia 
# 2002 Europe Promo Tour
# Photo Gallery

## Lähteet
Turpeenniemi

**Turpeenniemi** on sukunimi, joka on muun muassa seuraavilla suomalaisilla henkilöillä:

*Janne Turpeenniemi (s. 1989), jalkapalloilija
*Juhani Turpeenniemi (1932–2020), jääpalloilija
Spirou (täsmennyssivu)

**Spirou** voi viitata seuraaviin:
* Spirou, ranskalais-belgialainen sarjakuvalehti
* Piko (), hahmo ranskalais-belgialaisessa Piko ja Fantasio -sarjakuvassa
* Spirou Charleroi, belgialainen koripalloseura
Virheen havaitseminen ja korjaaminen

**Virheen havaitseminen ja korjaaminen** tarkoittaa informaatioteoriassa ja tietotekniikassa joukkoa menetelmiä, joilla virhetilanteet joko havaitaan tai ne korjataan automaattisesti.

Eri menetelmiä ovat muun muassa:
* pariteettibitti
* tarkistussumma
* virheenkorjauskoodi

Tietoliikenneprotokollat kuten TCP voivat käyttää tarkistussummaa virheen havaitsemiseen ja käyttävät tiedon uudelleenlähettämistä tilanteen korjaamiseen.

Jotkin menetelmät sisältävät riittävästi redundanssia tiedolle, jotta se voidaan korjata ilman uudelleen siirtoa.

## Katso myös
* Hamming-koodi
* Reed–Solomon-koodit
* Muistivirhe
* Redundanssi
Pariteettibitti

**Pariteettibitti** (myös *tarkistusbitti*) on tietotekniikassa yksinkertainen tapa havaita tiedossa oleva virhe: pariteettibitti on joko 1 tai 0 riippuen siitä, onko tiedossa ykkösbittien määrä parillinen vai pariton. Menetelmässä voidaan käyttää parillisen tai parittoman määrän osoitusta.

Menetelmä on hyvin yksinkertainen, mutta havaitsee ainoastaan osan mahdollisista virheistä. Menetelmä ei havaitse, mikäli parillinen määrä bittejä muuttaa tilaansa.

## Katso myös
* Tarkistussumma
* Virheenkorjauskoodi
* EAN-13

## Lähteet